Jelaskan Kesan suapan balik dari Pemanasan global dalam bahasa melayu

Anasir penyebab pemanasan global juga dipengaruhi oleh berbagai proses suapan balik yang dihasilkannya. Sebagai contoh adalah pada penguapan air. Pada kes pemanasan akibat bertambahnya gas-gas rumah hijau seperti CO2, pemanasan pada awalnya akan menyebabkan lebih banyaknya air yang menguap ke atmosfera. Kerana wap air sendiri merupakan gas rumah hijau, pemanasan akan terus berlanjut dan menambah jumlah wap air di udara sampai tercapainya suatu kesetimbangan ketepuan wap air. Kesan rumah hijau yang dihasilkannya lebih besar bila dibandingkan oleh akibat gas CO2 sendiri. (Walaupun suapan balik ini meningkatkan kandungan air mutlak di udara, kelembapan relatif udara hampir malar atau bahkan agak menurun kerana udara memanas). Suapan balik ini hanya berdampak secara perlahan-lahan kerana CO2 memiliki usia yang panjang di atmosfera.

Kesan suapan balik kerana pengaruh awan sedang menjadi objek kajian saat ini. Bila dilihat dari bawah, awan akan memantulkan kembali radiasi infra merah ke permukaan, sehingga akan meningkatkan kesan pemanasan. Sebaliknya bila dilihat dari atas, awan tersebut akan memantulkan sinar matahari dan radiasi inframerah ke angkasa, sehingga meningkatkan kesan pendinginan. Apakah kesan netto-nya menghasilkan pemanasan atau pendinginan tergantung pada beberapa detail-detail tertentu seperti jenis dan ketinggian awan tersebut. Perincian-perincian ini sukar diwakilkan dalam model iklim, antara lain kerana awan sangat kecil bila dibandingkan dengan jarak antara had-had komputeran dalam model iklim (sekitar 125 hingga 500 km untuk model yang digunakan dalam Laporan Pandangan IPCC keempat). Walaupun demikian, suapan balik awan berada pada peringkat dua bila dibandingkan dengan suapan balik wap air dan dianggap positif (menambah pemanasan) dalam semua model yang digunakan dalam Laporan Pandangan IPCC ke empat.

Suapan balik penting lainnya adalah hilangnya kemampuan memantulkan cahaya (albedo) oleh ais. Ketika suhu global meningkat, ais yang berada di kutub mencair dengan kecepatan yang terus meningkat. Bersamaan dengan mencairnya ais tersebut, daratan atau air di bawahnya akan terdedah. Baik daratan mahupun air memiliki kemampuan memantulkan cahaya lebih sedikit jika dibandingkan dengan ais, dan akibatnya akan menyerap lebih banyak sinaran matahari. Hal ini akan menambah pemanasan dan menimbulkan lebih banyak lagi ais yang mencair, menjadi suatu kitaran yang berlanjutan.

Suapan balik positif akibat terlepasnya CO2 dan CH4 dari melebutkan tanah beku (permafrost) adalah mekanisme lainnya yang menyumbang terhadap pemanasan. Selain itu, ais yang mencair juga akan melepaskan CH4 yang juga menimbulkan suapan balik positif.

Kemampuan lautan untuk menyerap karbon juga akan berkurang bila ia menghangat, hal ini diakibatkan oleh menurunnya tahap nutrien pada zon mesopelagik sehingga membatasi pertumbuhan diatom daripada fitoplankton yang merupakan penyerap karbon yang rendah.